2022 m. gruodžio 14 d. Bendrojo Teismo sprendimas byloje Devin / EUIPO – Haskovo Chamber of Commerce and Industry (DEVIN)
(Byla T-526/20)1
(Europos Sąjungos prekių ženklas – Registracijos pripažinimo negaliojančia procedūra – Žodinis Europos Sąjungos prekių ženklas DEVIN – Absoliutūs atsisakymo registruoti pagrindai – Apibūdinamasis pobūdis – Geografinis pavadinimas – Prieštaravimo viešajai tvarkai nebuvimas –Visuomenę suklaidinti galinčio prekių ženklo nebuvimas – Reglamento (EB) Nr. 207/2009 7 straipsnio 1 dalies c, f ir g punktai (dabar – Reglamento (ES) 2017/1001 7 straipsnio 1 dalies c, f ir g punktai) – Dėl naudojimo įgytas skiriamasis požymis – Reglamento Nr. 207/2009 7 straipsnio 3 dalis ir 52 straipsnio 2 dalis (Reglamento 2017/1001 7 straipsnio 3 dalis ir 59 straipsnio 2 dalis) – Priešpriešinis ieškinys)
Proceso kalba: anglų
Šalys
Ieškovė: Devin EAD (Devinas, Bulgarija), atstovaujama advokatų B. Van Asbroeck, G. de Villegas ir C. Haine
Atsakovė: Europos Sąjungos intelektinės nuosavybės tarnyba (EUIPO), atstovaujama A. Folliard-Monguiral
Kita procedūros EUIPO apeliacinėje taryboje šalis, įstojusi į bylą Bendrajame Teisme: Haskovo Chamber of Commerce and Industry (Chaskovas, Bulgarija), atstovaujama advokačių D. Dimitrova ir I. Pakidanska
Dalykas
SESV 263 straipsniu grindžiamu ieškiniu ieškovė prašo panaikinti 2020 m. gegužės 28 d. Europos Sąjungos intelektinės nuosavybės tarnybos (EUIPO) pirmosios apeliacinės tarybos sprendimą (byla R 2535/2019-1).
Rezoliucinė dalis
Panaikinti 2020 m. gegužės 28 d. Europos Sąjungos intelektinės nuosavybės tarnybos (EUIPO) pirmosios apeliacinės tarybos sprendimą (byla R 2535/2019-1), kiek juo Europos Sąjungos prekių ženklo Nr. 9 408 865 registracija buvo pripažinta negaliojančia visoms nurodytoms 32 klasės prekėms, išskyrus “mineralinį vandenį, atitinkantį [saugomos geografinės nuorodos] specifikacijas“.
Atmesti priešpriešinį ieškinį.
Kiek tai susiję su pagrindiniu ieškiniu, EUIPO padengia savo ir Devin EAD patirtas bylinėjimosi išlaidas, o Haskovo Chamber of Commerce and Industry padengia savo bylinėjimosi išlaidas.
Kiek tai susiję su priešpriešiniu ieškiniu, Haskovo Chamber of Commerce and Industry padengia savo ir Devin bei EUIPO patirtas bylinėjimosi išlaidas.
____________
1 OL C 339, 2020 10 12.